Felipe VI, kralj Španije

Felipe VI (punim imenom: Felipe Juan Pablo Alfonso de Todos los Santos de Borbón y de Grecia; rođen 30. januara 1968), je trenutni španski kralj. Njegov otac Juan Carlos je 18. juna 2014. potpisao svoju abdikaciju te je Felipe stupio na špansko prijestolje 19. juna 2014. Do tada je, kao prestolonaslijednik, nosio titulu Princa od Asturije.

 Rođenje 
Felipe je treće dijete i jedini sin španskog kralja Juana Carlosa i grčko-danske princeze Sofije, te je kao takav prvi u nizu nasljednika španske krune. Felipeovo rođenje je osiguralo opstanak dinastije Burbon na španskom prijestolju još jednu generaciju.

 Obrazovanje 
Srednju školu je završio u Ontariju, u Kanadi. Studirao je u Madridu i Sjedinjenim Američkim Državama zajedno sa svojim rođakom, grčkim krunskim princem Pavlosom. Godine 1992. učestvovao je na Olimpijskim igrama u Barceloni.

 Brak 
Dana 22. maja 2004. Felipe je oženio nagrađivanu novinarku Letiziju Ortiz, postavši njen drugi muž. Dana 31. oktobra sljedeće godine dobio je svoje prvo dijete, infantu Leonor od Španije. Godinu dana kasnije, 29. aprila, dobio je svoje drugo dijete, infantu Sofiju od Španije. Kako Felipe nema sinova, njegove kćerke su prva i druga u nizu nasljednika španske krune.

 Status 
Otac mu je 1977. dodijelio titulu princa od Asturije, tradicionalnu titulu španskog prijestolonasljednika koja potječe od kastiljskih prijestolonasljednika, dvije godine nakon što je očevim dolaskom na prijestolje postao prijestolonasljednik. Godine 1990. otac mu je dodijelio titule princa od Girone, princa od Viane, vojvode od Montblanca, grofa od Cervere i gospodara Balaguera. Felipe je tako postao prvi Burbonac koji je nosio ove titule a koje su tradicionalno nosili prijestolonasljednici Aragonije i drugih bivših španskih kraljevina.

Felipe je četvrti u legitimističkom nizu nasljednika francuske krune, odmah nakon svog oca i blizanaca legitimističkog pretendenta Luisa Alfonsa.

Kategorija:Rođeni 1968.
Kategorija:Kraljevi Španije
Kategorija:Živi ljudi
Kategorija:Burbonci
Kategorija:Trenutni vladari